Oʻzbekiston Respublikasi fuqarolarini harbiy roʻyxatga olishni tashkil etish va yuritish tartibi toʻgʻrisidagi yoʻriqnomaga oʻzgartirishlar va qoʻshimcha kiritish haqida
(order, 2021-09-18)

Oʻzbekiston Respublikasining “Umumiy harbiy majburiyat va harbiy xizmat toʻgʻrisida”gi, “Taʼlim toʻgʻrisida”gi qonunlari hamda Oʻzbekiston Respublikasi Prezidentining 2020-yil 22-sentabrdagi PF-6065-son “Oʻzbekiston Respublikasida identifikatsiya ID-kartalarini joriy etish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi mudofaa vazirining 2020-yil 6-iyundagi 390-son buyrugʻi (roʻyxat raqami 3272, 2020-yil 30-iyun) (Oʻzbekiston Respublikasi qonun hujjatlari toʻplami, 2020-y., 32-son, 380-modda) bilan tasdiqlangan Oʻzbekiston Respublikasi fuqarolarini harbiy roʻyxatga olishni tashkil etish va yuritish tartibi toʻgʻrisidagi yoʻriqnomaga ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 13-bandning birinchi xatboshisi quyidagi tahrirda bayon etilsin: “13. Harbiy xizmatga majburlar va chaqiriluvchilarning shaxsiy varaqalari quyidagi sakkiz guruhga boʻlinadigan alohida kartotekada qatʼiy alfavit tartibida saqlanadi:”. 2. 20-bandning birinchi xatboshisidagi “shaxsni tasdiqlovchi hujjat” degan soʻzlar “biometrik pasporti yoki identifikatsiya ID-kartasi” degan soʻzlar bilan almashtirilsin. 3. 21-band “a” kichik bandining birinchi xatboshisidagi “shaxsni tasdiqlovchi hujjatdagi” degan soʻzlar “biometrik pasport yoki identifikatsiya ID-kartasidagi” degan soʻzlar bilan almashtirilsin. 4. 23-bandda: a) ikkinchi xatboshidagi “shaxsni tasdiqlovchi hujjat” degan soʻzlar “biometrik pasport yoki identifikatsiya ID-kartasi” degan soʻzlar bilan almashtirilsin; b) yettinchi xatboshidagi “shaxsni tasdiqlovchi hujjatdagi” degan soʻzlar “biometrik pasport yoki identifikatsiya ID-kartasidagi” degan soʻzlar bilan almashtirilsin; v) sakkizinchi xatboshi quyidagi tahrirda bayon etilsin: “3-bandda oliy yoki boshlangʻich professional, oʻrta professional, oʻrta maxsus professional yoxud oʻrta maxsus maʼlumotga ega boʻlgan shaxslar uchun taʼlim muassasasining toʻliq nomi, qaysi yili va qanday mutaxassislik bilan tamomlaganligi koʻrsatiladi. Agar oliy yoki boshlangʻich professional, oʻrta professional, oʻrta maxsus professional yoxud oʻrta maxsus taʼlim muassasasini tamomlamagan boʻlsa, qaysi bosqichni (kurs, sinf) tugallaganligi koʻrsatiladi. Agar harbiy xizmatga majburlar bir nechta taʼlim muassasasini tamomlagan boʻlsa, u holda eng yuqori maʼlumot beradigan taʼlim muassasasi koʻrsatiladi. Boshlangʻich professional, oʻrta professional, oʻrta maxsus professional va oʻrta maxsus taʼlim muassasalarini tamomlagan shaxslar uchun hisob varaqasini toʻldirishda taʼlim muassasasining nomi, qachon va qanday mutaxassislik boʻyicha tamomlaganligi koʻrsatiladi, oʻquvchilarga esa umumtaʼlim maktabining qaysi sinfida, oliy yoki boshlangʻich professional, oʻrta professional, oʻrta maxsus professional yoxud oʻrta maxsus taʼlim muassasasining qaysi bosqichida (kursida) tahsil olayotganligi koʻrsatiladi. Masalan: “umumtaʼlim maktabining 11-sinfida oʻqiydi” yoki “Toshkent davlat universitetining amaliy matematika fakultetida 3-bosqichda oʻqiydi”, “Turizm kollejining 2-bosqichida oʻqiydi”. Faqat umumtaʼlim maʼlumotiga ega boʻlganlar uchun “umumtaʼlim maktabining 11-sinfini tamomlagan”;”; g) oʻn ikkinchi xatboshidagi “shaxsni tasdiqlovchi hujjat” degan soʻzlar “biometrik pasport yoki identifikatsiya ID-kartasi” degan soʻzlar bilan almashtirilsin. 5. 25-banddagi “shaxsni tasdiqlovchi hujjat” degan soʻzlar “biometrik pasporti yoki identifikatsiya ID-kartasi” degan soʻzlar bilan almashtirilsin. 6. 38-bandning uchinchi xatboshisi quyidagi mazmundagi jumla bilan toʻldirilsin: “Ishlamaydigan chaqiriluvchilarning ana shunday xarajatlari, shuningdek qonun hujjatlarida belgilangan mehnatga haq toʻlash eng kam miqdorining 35,2 foizi miqdoridagi nafaqa tegishli hokimliklar tomonidan qoplanadi (toʻlanadi).”. 7. 1-ilova mazkur oʻzgartirishlar va qoʻshimchaning ilovasiga muvofiq tahrirda bayon etilsin. 8. 6-ilovaning matnidagi “Maʼlumoti (umumiy, maxsus, harbiy)” degan soʻzlar “Maʼlumoti (umumiy oʻrta, oʻrta maxsus, professional, oliy, oliy harbiy)” degan soʻzlar bilan almashtirilsin. 9. 12-ilovaning matnidagi “Pasport seriyasi” degan soʻzlar “Biometrik pasport yoki identifikatsiya ID-kartasi maʼlumotlari:” degan soʻzlar bilan almashtirilsin.